b"\n_START_ARTICLE_\nCentre Cultural Catal\xc3\xa0 del Vallespir\n_START_PARAGRAPH_\nEl Centre Cultural Catal\xc3\xa0 del Vallespir (CCCV) t\xc3\xa9 per objectiu reunir les associacions culturals catalanes del Vallespir, fomentar-ne la col\xc2\xb7laboraci\xc3\xb3 i fins i tot facilitar-ne la federaci\xc3\xb3, per tal que es coneguin millor entre si i que puguin fer-se con\xc3\xa8ixer fora del Vallespir. Un segon objectiu subjacent \xc3\xa9s, sobretot, la defensa i promoci\xc3\xb3 de la llengua i cultura catalanes al Vallespir, ajudant totes aquelles associacions culturals catalanes o no i les persones que ho desitgin._NEWLINE_El CCCV fou creat l'any 2004 a Arles. Amb la publicaci\xc3\xb3 i difusi\xc3\xb3 del fascicle inicial (2004) i la creaci\xc3\xb3 l'any 2005 de la primera versi\xc3\xb3 del portal inform\xc3\xa0tic del CCCV, l'entitat es proposa de fer con\xc3\xa8ixer les activitats de les diverses associacions culturals del Vallespir adre\xc3\xa7ant-se als propis interessats, el gran p\xc3\xbablic i els organismes oficials, aix\xc3\xad com les oficines de turisme i els ajuntaments vallespirencs. Un altre objectiu significatiu del CCCV \xc3\xa9s l'edici\xc3\xb3 de la revista Vallespir, que va existir durant els anys 30 del segle\xc2\xa0xx i que s'ha reeditat l'any 2005."